ইংরেজ বাজার সমষ্টি উন্নয়ন ব্লক

ইংরেজ বাজার সমষ্টি উন্নয়ন ব্লকটি ভারতের পশ্চিমবঙ্গ রাজ্যের মালদহ বিভাগে অবস্থিত মালদহ জেলার মালদা সদর মহকুমাতে রয়েছে। বাংলায় ইংরেজদের আগমনের পর ব্রিটিশ বাহিনী পণ্যসামগ্রী বিপণন এবং অর্থনৈতিক উন্নতির লক্ষ্য করে নতুন শহর মালদা এবং ইংরেজ বাজারের ওপর নিজেদের দৃষ্টি নিবদ্ধ করেন। পার্শ্ববর্তী পূর্বতন পূর্ণিয়া, দিনাজপুর এবং রাজশাহী জেলার কিছু কিছু অংশ নিয়ে ১৮১৩ খ্রিস্টাব্দে গঠন করা হয় নতুন মালদহ জেলা। ১৮৩২ খ্রিস্টাব্দে মালদহ জেলার জন্য আলাদা রাজস্ব বিভাগ প্রতিষ্ঠা করা হয় এবং একজন পূর্ণ ম্যাজিস্ট্রেট ও কালেক্টর নিযুক্ত করা হয় ১৮৫৯ খ্রিস্টাব্দ নাগাদ। ১৮৭৬ খ্রিস্টাব্দ পর্যন্ত মালদহ জেলা রাজশাহী বিভাগের (বর্তমান জলপাইগুড়ি বিভাগ, রায়গঞ্জ মহকুমা, দক্ষিণ দিনাজপুর জেলা, রংপুর বিভাগ ও রাজশাহী বিভাগ) অন্তর্গত ছিল। এরপর ১৯০৫ খ্রিস্টাব্দ পর্যন্ত জেলাটিকে ভাগলপুর বিভাগের (বর্তমান ইসলামপুর মহকুমা, পূর্ণিয়া বিভাগ, কোশী বিভাগ, মুঙ্গের বিভাগ, ভাগলপুর বিভাগ, সাঁওতাল পরগনা বিভাগ) অন্তর্ভুক্ত করা হয়। ১৯০৫ খ্রিস্টাব্দে এটি আবার রাজশাহী বিভাগে অন্তর্ভুক্ত করা হয়। ১৯৪৭ খ্রিস্টাব্দে ভারত বিভাজনের পর রেডক্লিফ লাইনের পরিকল্পনা অনুসারে পূর্বতন মালদহ জেলার পূর্বের নবাবগঞ্জ মহকুমাটি পূর্ব পাকিস্তানে (বর্তমান বাংলাদেশ) চলে যায় এবং মালদহ সদর ও চাঁচল মহকুমা দুটি ভারতে মালদহ জেলা রূপে আত্মপ্রকাশ করে। মালদহ জেলার মূল তিনটি ভূতাত্ত্বিক অঞ্চলের মধ্যে ইংরেজ বাজার সমষ্টি উন্নয়ন ব্লক দিয়ারা অঞ্চলের মধ্যে পড়ে। বরেন্দ্রভূমি তথা বারিন্দ এবং তুলনামূলক উচ্চভূমির তালের মধ্যবর্তী অংশে নতুন পলি জমে সুনিকাশী ব্যবস্থা যুক্ত সমতল ভূমিকেই দিয়ারা বলা হয়। এই ভূমিতে বালিয়াড়ির পরিমাণ খুবই কম ফলে এটি উর্বর। এই প্রাকৃতিক বিভাগ আম চাষের উপযোগী এছাড়াও তুঁত চাষ সেখানে তুলনামূলকভাবে ভালো হয়। ব্লকটির পূর্ব দিক দিয়ে মহানন্দা নদী বয়ে গেছে। ইংরেজ বাজার সমষ্টি উন্নয়ন ব্লক এর উত্তর দিকে রয়েছে রতুয়া ২ সমষ্টি উন্নয়ন ব্লক, পূর্ব দিকে রয়েছে পুরানো মালদা সমষ্টি উন্নয়ন ব্লক, পশ্চিম দিকে রয়েছে মানিকচক এবং কালিয়াচক ২ সমষ্টি উন্নয়ন ব্লক, দক্ষিণ দিকে রয়েছে কালিয়াচক ১ এবং কালিয়াচক ৩ সমষ্টি উন্নয়ন ব্লক এছাড়াও আন্তর্জাতিকভাবে ব্লকটির দক্ষিণ পূর্ব প্রান্তে রয়েছে বাংলাদেশের চাঁপাইনবাবগঞ্জ জেলার ভোলাহাট উপজেলা ও শিবগঞ্জ উপজেলা। ইংরেজ বাজার সমষ্টি উন্নয়ন ব্লকটি ২৪৭.৭০ বর্গ কিলোমিটার জুড়ে বিস্তৃত। এখানে একটি পঞ্চায়েত সমিতি এগারটি গ্রাম পঞ্চায়েত ১৬৯ টি গ্রাম সংসদ ১৩৫ টি মৌজা এবং ১০৮ টি জনাধিষ্ঠিত গ্রাম রয়েছে। ইংরেজবাজার পুলিশ স্টেশন এই ব্লকটির উপর নিয়ন্ত্রণ করে। লোকটি সদর মালদা শহরে অবস্থিত। মহদীপুর গ্রামটি‌ ইংরেজ বাজার সমষ্টি উন্নয়ন ব্লকের অন্তর্ভুক্ত বাংলাদেশ-ভারত সীমান্তে অবস্থিত একটি সীমান্ত চেকপয়েন্ট, যা বাংলাদেশের চাঁপাইনবাবগঞ্জ জেলার সোনামসজিদ অঞ্চলের বিপরীতে ভারতীয় দিকে রয়েছে৷ ইংরেজ বাজার সমষ্টি উন্নয়ন ব্লক এর গ্রাম পঞ্চায়েতগুলি হলো: শোভানগর, মিল্কি, বিনোদপুর, অমৃতি, ফুলবাড়ীয়া, কাজিগ্রাম, যদুপুর ১, যদুপুর ২, মহদীপুর, কোতোয়ালি এবং নরহট্ট। ২০১১ খ্রিস্টাব্দের ভারতের জনগণনা অনুসারে ইংরেজ বাজার সমষ্টি উন্নয়ন ব্লকের মোট জনসংখ্যা ২৭৪,৬২৭ জন যার ২৪২,৭৯৭ জন গ্রামীণ এবং ৩১,৮৩০ জন শহরবাসী। ব্লকটিতে ১৪০,৯৩২ জন পুরুষ এবং ১৩৩,৬৯৫ জন মহিলা অর্থাৎ প্রতি হাজার পুরুষে ৯৪৯ জন মহিলা থাকেন। ছয় বৎসর অনূর্ধ্ব শিশু সংখ্যা ৩৯,৭২১। ব্লকের ১৭.৩১ শতাংশ অর্থাৎ ৪৭,৫৩২ জন তপশিলি জাতি এবং ১.৮৯ শতাংশ অর্থাৎ ৫,১৮৭ জন তপশিলি উপজাতি সম্প্রদায়ের অন্তর্ভুক্ত। ২০১১ খ্রিস্টাব্দের জনগণনাসহ ইংরেজবাজার ব্লকের জনগণনা শহর গুলি হল যথাক্রমে: মিল্কি শহর (১২,৫৮১), সোনাতলা (১০,৫৮৯) এবং বাগবাড়ী (৮,৬৬২). এই ব্লকে অবস্থিত চার হাজারেরও অধিক জনসংখ্যা বিশিষ্ট গ্রাম গুলি হল: উত্তর চণ্ডীপুর (৮,৮০৭), ভবানীপুর (১১,৯৩০), খাসকোল (৯,৭৫২), সাতটারী (১০,৫৩৮), আটগামা (৭,২৪৭), নিয়ামতপুর (১১,০৮৯), ফুলবাড়ীয়া (৫,০৯৭), নঘরিয়া (৬,৪০৮), লক্ষ্মীঘাট (৫,৫৪৩), জোত বসন্ত (১১,৪৩৮), আনন্দীপুর (৪,৭৯৮), মাদাপুর (৭,৯৬২), উত্তর যদুপুর (৫,৯১১), দক্ষিণ যদুপুর (৫,৬২৩), বড় ফুলবাড়ী (৪,৮৫৪), টিয়াকাটি (৪,৩৭৮) এবং মহদীপুর (৮,৬৩৮). এছাড়াও এই ব্লকের দুটি গুরুত্বপূর্ণ গ্রাম হল: বিনোদপুর (৫৯৫) এবং নরহট্ট (১,১০৭). প্রতি দশকে জনসংখ্যা বৃদ্ধির হার বি দ্র: ইংলিশ বাজার সমষ্টি উন্নয়ন ব্লকের সহিত মালদহ জেলা ও পশ্চিমবঙ্গের জনসংখ্যা বৃদ্ধির হার এর তুলনামূলক গ্রাফ ২০০১ থেকে ২০১১ খ্রিস্টাব্দে মধ্যে ইংরেজবাজার সমষ্টি উন্নয়ন ব্লকে জনসংখ্যা বৃদ্ধির হার ২১.৩৯ শতাংশ। ব্লকটির সাথে বাংলাদেশের সীমান্ত থাকার দরুন বিভিন্ন সময়ে বাংলাদেশ থেকে ভারতে অবৈধ অভিবাসনের একাধিক প্রতিবেদন সামনে এসেছে। সর্বশেষ ২০১১ খ্রিস্টাব্দে জনগণনা অনুসারে ইংরেজ বাজার সমষ্টি উন্নয়ন ব্লক এ মোট স্বাক্ষর সংখ্যা ১৪৮,০৬১ জন যা ব্লকটির ছয় বৎসরোর্ধ্ব জনসংখ্যার ৬৩.০৩ শতাংশ, যেখানে পুরুষ সাক্ষরতার হার ৬৬.৯৬ শতাংশ অর্থাৎ ৮০,৮৪৮ জন এবং নারী সাক্ষরতার হার ৫৮.৮৮ শতাংশ অর্থাৎ ৬৭,২১৩ জন। মালদহ সদর মহকুমার বিভিন্ন ব্লক ও দুটি শহরে প্রচলিত ভাষা, বিভিন্ন ধর্মাবলম্বী ও তাদের শতকরা হার নিম্নরূপ : মালদহ সদর মহকুমাটিতে সর্বাধিক প্রচলিত ভাষাটি হলো বাংলা যা সমগ্র মহকুমার ২৬৫০৪৬৬ জনের মধ্যে ২৩,৪৮,৯৭৯(৮৮.৬৩%) জনের মাতৃভাষা ৷ ইংরেজ বাজার সমষ্টি উন্নয়ন ব্লকের বিভিন্ন ধর্মাবলম্বী মানুষের পাইচিত্র নিম্নরূপঃ ২০১১ খ্রিস্টাব্দে জনগণনা অনুযায়ী ইংরেজবাজার সমষ্টি উন্নয়ন ব্লকে কৃষিজীবী সংখ্যা ৭৬৩৫ জন কৃষিজ শ্রমজীবী ২৩৫০২ জন কুটির শিল্প নির্ভর ১২৩১১ জন এবং অন্যান্য কাজের সঙ্গে যুক্ত ৫৫২৯৬ জন বাস করেন। ব্লক টিতে মোট কর্মীসংখ্যা ৯৮৭৪৬ জন যা ব্লকটির সমগ্র জনসংখ্যার ৩৫.৯৬ শতাংশ এবং অকর্মী সংখ্যা ১৭৫৮৮১ জন যা সমগ্র ব্লকের জনসংখ্যার ৬৪.০৪ শতাংশ। বি দ্র: এই জনগণনায় কৃষিজীবী বলে তারাই উল্লিখিত হয়েছেন যারা নিজেদের অথবা সরকারি কোন জমিতে কৃষি কাজে নিযুক্ত থাকেন আবার যারা অপরের জমিতে পয়সার বিনিময়ে বা জমি লিজ নিয়ে কৃষি কাজের সঙ্গে নিযুক্ত থাকেন তারা কৃষিজ শ্রমজীবী বলে উল্লিখিত হয়েছেন। কুটির শিল্পে একই পরিবারের একাধিক জন যুক্ত থাকতে পারেন এবং এই ক্ষেত্রে ফ্যাক্টরি অ্যাক্ট 1948 খ্রিস্টাব্দের এই আইন অনুসারে রেজিস্ট্রেশন অপ্রাপ্ত কর্মীদেরকে বোঝানো হয়েছে। অন্যান্য শ্রমিক বা কর্মী বলতে কৃষিজ ও কৃষিজাত শ্রমজীবী এবং কুটির শিল্প বাদে অন্যান্য শ্রমিক তথা কলকারখানা, খনিজ, পরিবহন, অফিসের কাজ, ব্যবসা, মালি, বিনোদন শিল্প, শিক্ষকতা প্রভৃতি পেশার সাথে যুক্তদেরকে বোঝানো হয়েছে। ইংরেজবাজার সমষ্টি উন্নয়ন ব্লক এ মোট ১০৮ টি জনবসতিপূর্ণ গ্রাম ও চারটি জনবসতিহীন রয়েছে। প্রতিটি গ্রামেই শত শতাংশ বিদ্যুৎ সরবরাহের ব্যবস্থা রয়েছে। ১০১ টি (৯৩.৫২%) গ্রামে পানীয় জল সরবরাহের ব্যবস্থা ২১ টি (১৯.৪৪%) গ্রামে ডাকঘর ৯০ টি (৮৩.৩৩%) গ্রামে টেলিফোন যোগাযোগ ব্যবস্থা (চলভাষ, দুরভাষ এবং গণ টেলি যোগাযোগ দপ্তর) রয়েছে। প্রত্যক্ষ ৩৫ টি (৩২.৪১%) গ্রামে উপর দিয়ে পাকা রাস্তা রয়েছে এবং ২৯ টি (২৬.৮৫%) গ্রামের সাথে পরিবহন মাধ্যমে বাস রেল এবং জলপথে সরাসরি পরিবহন সম্ভব। পাঁচটি গ্রামে কৃষিজ ও ঋণ গ্রহণের সংস্থা রয়েছে। ছয়টি গ্রামে ব্যাংক পরিষেবা উপলব্ধ। ২০১৩-১৪ খ্রিস্টাব্দের পরিসংখ্যান অনুসারে ইংরেজ বাজার ব্লকে ৬৩ টি সারের গুদাম রয়েছে ১১ টি বীজ সংরক্ষণ ক্ষেত্র এবং ৫০ টি সুলভ মূল্যে ক্রয় বিক্রয়ের দোকান রয়েছে। ২০১৩-১৪ খ্রিস্টাব্দ নাগাদ ইংরেজ বাজার সমষ্টি উন্নয়ন ব্লকে ৩২১২২ হেক্টর জমি থেকে মোট ১,৩০,৮৭৫ টন আমন ধান উৎপাদিত হয়। শীতকালে ১৭৭৯ হেক্টর জমি থেকে ৭১৫২ টন বোরো ধান ও ৩১৬ হেক্টর জমি থেকে ৬১৪ টন আউশ ধান উৎপাদিত হয়েছে। ২৩৪৮ হেক্টর জমি থেকে ৬৭৮৮ টন গম, ২৪৭ হেক্টর জমি থেকে ১০১৩ টন ভুট্টা, ২৬৩ হেক্টর জমি থেকে ৫৯২৮ টন পাট, ১৪ হেক্টর জমি থেকে ৪৭২ টন আলু, ৯ হেক্টর জমি থেকে ৮০৩ টন আখও উৎপাদিত হয়েছে। এখানে তৈলবীজ এবং দানাশস্যের চাষও হয়ে থাকে ২০১৩-১৪ খ্রিস্টাব্দের পরিসংখ্যা অনুযায়ী ইংরেজ বাজার সমষ্টি উন্নয়ন ব্লক এ মোট ৬৫৩১ হেক্টর জমিতে সেচ কার্য হয়। এরমধ্যে ৫৮০ হেক্টর জমিতে নদীর জলের মাধ্যমে, ১০৫৪ হেক্টর জমিতে গভীর নলকূপের মাধ্যমে, ২৮৭৬ হেক্টর জমিতে অগভীর নলকূপের মাধ্যমে এবং ২০২১ হেক্টর জমিতে অন্যান্য পদ্ধতিতে সেচ কাজ হয়ে থাকে। সমগ্র মালদা জুড়েই ২৫৫০০ হেক্টর জমিতে ল্যাংড়া, হিমসাগর, আম্রপালি, লক্ষণভোগ, গোপালভোগ, ফজলি প্রভৃতি বিভিন্ন জাতের আম চাষ হয়ে থাকে।আম চাষের প্রধান কেন্দ্র গুলি হল পুরাতন মালদহ, ইংরেজ বাজার এবং মানিকচক সমষ্টি উন্নয়ন ব্লক, এছাড়াও রয়েছে কালিয়াচক ১ ও ২, রতুয়া ১ ও ২ এবং চাঁচল ১ সমষ্টি উন্নয়ন ব্লক। ‌ মালদহ একটি অনগ্রসর জেলা হাওয়ায় অনগ্রসর অঞ্চলের জন্য প্রদেয় তহবিল থেকে একাধিক আর্থিক সুযোগ-সুবিধা জেলাটিকে দেওয়া হয়ে থাকে। আঞ্চলিক অসাম্য দূরীকরণে এবং সার্বিক উন্নয়নে কেন্দ্রীয় সরকার এই তহবিলের অর্থ প্রদান করেন। ২০১২ খ্রিস্টাব্দের পরিসংখ্যান অনুসারে সারা ভারতের ২৭২ টি জেলা এই তালিকার অন্তর্ভুক্ত হয়, পশ্চিমবঙ্গের ১১ টি জেলা এই তালিকাভুক্ত ছিল। ২০১৩-১৪ পরিসংখ্যান অনুসারী ইংরেজ বাজার সমষ্টি উন্নয়ন ব্লকে বাস পরিবহনের সাতটি অন্তিম বা বড় বাস স্টপেজ রয়েছে। হাওড়া–নিউ জলপাইগুড়ি রেলপথে এই ব্লকে অবস্থিত স্টেশনগুলি হল: মালদা টাউন রেলওয়ে স্টেশন (শহরে অবস্থিত) গৌড় মালদা রেলওয়ে স্টেশন এই ব্লকের উপর দিয়ে ১০ নং রাজ্য সড়ক এবং ১২ নং জাতীয় সড়ক দীর্ঘায়িত। ২০১১ খ্রিস্টাব্দে জনগণনা অনুসারে ইংরেজবাজার সমষ্টি উন্নয়ন ব্লকে ২১৯৪৮ পড়ুয়া সংখ্যা সহ ১৪০ টি প্রাথমিক বিদ্যালয়, ১৩৫৪ পড়ুয়া সংখ্যা সহ ৮ টি উচ্চ প্রাথমিক বিদ্যালয়, ১৭৭২২ পড়ুয়া সংখ্যা সহ ১১ টি মাধ্যমিক বিদ্যালয় ও ২৫০৫০ পড়ুয়া সংখ্যা সহ ১৬ টি উচ্চ মাধ্যমিক বিদ্যালয় রয়েছে। ব্লকটিতে ১৩১৭ পড়ুয়া সংখ্যা সহ সাতটি প্রযুক্তি প্রতিষ্ঠান রয়েছে, এছাড়া রয়েছে ১৩৬৮৯ পড়ুয়া সংখ্যা বিশিষ্ট ৩৯০ টি বিশেষ অথবা অনানুষ্ঠানিক শিক্ষা প্রতিষ্ঠান। এই ব্লকের ১৪ টি গ্রামে কোন বিদ্যালয় নেই, ৬২ টি গ্রামে একাধিক প্রাথমিক বিদ্যালয় আছে, ৩২ টি গ্রামে অন্তত একটি প্রাথমিক এবং একটি উচ্চ প্রাথমিক বিদ্যালয় রয়েছে এবং ২০ টি গ্রামে অন্তত একটি উচ্চ প্রাথমিক ও একটি মাধ্যমিক স্কুল রয়েছে। ইংরেজবাজার ব্লকে একটি ব্লক স্তরের প্রাথমিক স্বাস্থ্য কেন্দ্র, দুটি সাধারণ প্রাথমিক স্বাস্থ্য কেন্দ্র এবং ১৩ জন চিকিৎসক (বেসরকারি বাদে) ও ১৭০ টি শয্যাবিশিষ্ট দুটি নার্সিং হোম রয়েছে। এখানে ৩৩ টি পরিবার কল্যাণ উপকেন্দ্র রয়েছে। সমগ্র ব্লকে ইনডোর পরিষেবায় ৮৯২৭ জন এবং আউটডোর পরিষেবায় ১৩০,১৬৯ জন রোগীকে চিকিৎসা করা সম্ভব। ৩০ শয্যাবিশিষ্ট মিল্কি গ্রামীণ হাসপাতালটি ইংরেজ বাজার সমষ্টি উন্নয়ন ব্লকের মূল চিকিৎসাকেন্দ্র। এছাড়াও চণ্ডীপুর এবং মহদীপুরে ১০ শয্যা বিশিষ্ট প্রাথমিক স্বাস্থ্য কেন্দ্র রয়েছে। ইংরেজ বাজার ব্লক সংলগ্ন ইংরেজ বাজার শহরের রয়েছে উত্তরবঙ্গের অন্যতম মালদহ চিকিৎসালয় ও চিকিৎসা মহাবিদ্যালয় "District Census Handbook Maldah, Series 20, Part XII A" (পিডিএফ)। Census of India 2011, Pages 6-8: Brief History of the District। Directorate of Census Operations, West Bengal। সংগ্রহের তারিখ ৬ জানুয়ারি ২০১৯।  "District Census Handbook Maldah, Series 20, Part XII A" (পিডিএফ)। Census of India 2011, Pages 13-15: Physiography। Directorate of Census Operations, West Bengal। সংগ্রহের তারিখ ২৪ অক্টোবর ২০১৮।  "District Census Handbook Maldah, Series 20, Part XII A" (পিডিএফ)। Census of India 2011, Page 555: Map of English Bazar CD Block। Directorate of Census Operations, West Bengal। সংগ্রহের তারিখ ২৪ অক্টোবর ২০১৮।  Google maps "English Bazar at a Glance"। Maldah District। District administration। সংগ্রহের তারিখ ১৪ ফেব্রুয়ারি ২০১১।  "District Statistical Handbook 2014 Malda"। Table 2.1। Department of Statistics and Programme Implementation, Government of West Bengal। ২১ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৯ অক্টোবর ২০১৮।  "District Census Handbook: Maldah, Series 20 Part XII A" (পিডিএফ)। Map of Maldah with CD Block HQs and Police Stations (on the fourth page)। Directorate of Census Operations, West Bengal, 2011। সংগ্রহের তারিখ ২৯ অক্টোবর ২০১৮।  "Next phase: Road map of ICPs"। Land Ports Authority of India। ১৬ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৮।  "Directory of District, Subdivision, Panchayat Samiti/ Block and Gram Panchayats in West Bengal"। Malda district - Revised in March 2008। Panchayats and Rural Development Department, Government of West Bengal। সংগ্রহের তারিখ ৬ নভেম্বর ২০১৮।  "C.D. Block Wise Primary Census Abstract Data(PCA)"। West Bengal – District-wise CD Blocks। Registrar General and Census Commissioner, India। সংগ্রহের তারিখ ২১ অক্টোবর ২০১৮।  "District Census Handbook: Maldah, Series 20 Part XII A" (পিডিএফ)। Brief Analysis of Inset Tables based on Primary Census Abstract 2011 (Inset Tables 1-35), Table I: Decadal change in population of Tahsils (Sub-district) by Residence, 2001-2011, Page 50। Directorate of Census Operations, West Bengal, 2011। সংগ্রহের তারিখ ৩০ এপ্রিল ২০১৮।  "District Human Development Report, Malda"। pages 11-14। Department of Planning, Statistics and Programme Monitoring, Government of West Bengal। সংগ্রহের তারিখ ৩০ অক্টোবর ২০১৮। [স্থায়ীভাবে অকার্যকর সংযোগ] "District Statistical Handbook"। Malda - Table 2.3 Growth of Population by sex on different census years in the district of Malda। Directorate of Census Operations, West Bengal, 2011। ২১ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৩০ অক্টোবর ২০১৮।  "Bangladeshi Govt warns India of increased infiltration by jihadis"। the quint। সংগ্রহের তারিখ ৩০ অক্টোবর ২০১৮।  "Infiltration decreasing through India Bangla border"। Sunday Guardian। সংগ্রহের তারিখ ৩০ অক্টোবর ২০১৮।  "Why BSF wants 81.7 km of Indo-Bangla border fenced urgently"। Rediff.com. 21 August 2016। সংগ্রহের তারিখ ৩০ অক্টোবর ২০১৮।  "Bangladeshi Infiltrators – the Reality Check"। The Pioneer, 27 June 2015। সংগ্রহের তারিখ ৩০ অক্টোবর ২০১৮।  https://www.census2011.co.in/census/district/6-maldah.html "District Census Handbook Maldah, Census of India 2011, Series 20, Part XII A" (পিডিএফ)। Table 33: Distribution of Workers by Sex in Four Categories ofEconomic Activity in Sub-district 2011। Directorate of Census Operations, West Bengal। সংগ্রহের তারিখ ৩০ অক্টোবর ২০১৮।  "District Census Handbook Maldah, Census of India 2011, Series 20, Part XII A" (পিডিএফ)। Table 30: Number and percentage of Main workers, Marginal workers and Non workers by Sex, in Sub-districts, 2011। Directorate of Census Operations, West Bengal। সংগ্রহের তারিখ ৩০ অক্টোবর ২০১৮।  "District Census Handbook Maldah, Census of India 2011, Series 20, Part XII A" (পিডিএফ)। Census Concepts and Definitions, Page 31। Directorate of Census Operations, West Bengal। সংগ্রহের তারিখ ৩০ অক্টোবর ২০১৮।  "District Census Handbook, Maldah, 2011, Series 20, Part XII A" (পিডিএফ)। Pages 80-81 Table 36: Distribution of villages according to availability of different amenities,2011। Directorate of Operations, West Bengal.। সংগ্রহের তারিখ ২ নভেম্বর ২০১৮।  "District Statistical Handbook 2014 Malda"। Tables 16.1, 18.1, 18.2, 20.1, 21.2, 4.4, 3.1, 3.3 – arranged as per use। Department of Statistics and Programme Implementation, Government of West Bengal। ২১ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৮।  "District Census Handbook, Maldah, 2011, Series 20, Part XII A" (পিডিএফ)। Pages 20-21: A short note on mango production in the district। Directorate of Operations, West Bengal.। সংগ্রহের তারিখ ২ নভেম্বর ২০১৮।  "Backward Regions Grant Funds: Programme Guidelines" (পিডিএফ)। Ministry of Panchayati Raj, Government of India। ৩০ অক্টোবর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ নভেম্বর ২০১৮।  "Backward Regions Grant Fund"। Press Release, 14 June 2012। Press Information Bureau, Government of India। সংগ্রহের তারিখ ৩ নভেম্বর ২০১৮।  "55711/ Malda Town-New Jalpaiguri Passenger"। indiarailinfo। সংগ্রহের তারিখ ৬ নভেম্বর ২০১৮।  "District Census Handbook, Malda, 2011, Series 20, Part XII A" (পিডিএফ)। Pages 720-21, Appendix I A: Villages by number of Primary Schools and Appendix I B: Villages by Primary, Middle and Secondary Schools। Directorate of Census Operations, West Bengal.। সংগ্রহের তারিখ ৩ নভেম্বর ২০১৮।  "Health & Family Welfare Department"। Health Statistics। Government of West Bengal। ২৮ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ১৪ নভেম্বর ২০১৮।